एयर इंडिया का विमान आपात स्थिति में उतरा  
जेद्दाह से मुम्बई आ रहे एयर इंडिया के एक विमान को बुधवार को हाइड्रॉलिक विफलता के कारण आपात स्थिति में उतरना पड़ा।
जेद्दाह से मुम्बई आ रहे एयर इंडिया के एक विमान को बुधवार को हाइड्रॉलिक विफलता के कारण आपात स्थिति में उतरना पड़ा। विमान में सवार सभी 286 यात्रियों सुरक्षित हैं।  एआई-930 विमान 12.58 बजे दोपहर यहां छत्रपति शिवाजी अंतर्राष्ट्रीय हवाईअड्डे पर उतरने वाला था। हवाईअड्डा प्राधिकरण ने पूर्ण आपातस्थिति की घोषणा कर दी थी।  विमानन कम्पनी के एक अधिकारी ने कहा कि विमान 13.48 बजे दोपहर सुरक्षित हवाई पट्टी पर उतार लिया गया। आपात स्थिति 14.13 बजे तक हटा ली गई थी। एयर इंडिया के एक विमान को मंगलवार को भी आपात स्थिति में उतारा गया था। चेन्नई-बेंगलुरू-तिरूवनंतपुरम उड़ान को हाइड्रॉलिक विफलता के कारण तिरूवनंतपुरम में उतारा गया था। इस विमान में 123 यात्री सवार थे।